27/11/2014 | Administración LocalMunicipal
Cerdido
Proceso de consolidación de emprego

ANUNCIO CONVOCATORIA E BASES ESPECÍFICAS PARA A PROVISIÓN DUNHA PRAZA DE PERSOAL LABORAL NUN PROCESO DE CONSOLIDACIÓN DE EMPREGO Por Decreto da Alcaldía 202/2014 aprobouse a convocatoria e as bases xerais e específicas dunha praza de persoal laboral por consolidación de emprego, incluída na Oferta de Emprego de 2010, publicada no DOG do 01.02.2011 Polo que procede a publicación do texto íntegro do Decreto 202/2014 que se copia a continuación: Dada conta do expediente que se segue para a aprobación das Bases xerais e específicas así como a convocatoria de prazas incluídas na Oferta Pública de Emprego do concello para 2010 e tendo en conta a aprobación de dita oferta por Decreto da Alcaldía 212/2010 do 20.10.2010 e publicada no DOG do 01.02.2011 Considerando as facultades conferidas pola Lei 7/1985, do 2 de abril, reguladora das bases do réxime local, o RDL 781/86, do 18 de abril, polo que se aproba o texto refundido das disposicións legais vixentes en materia de réxime local, a Lei 5/1997, do 22 de xullo, de Administración local de Galicia, o Regulamento de organización, funcionamento e réxime xurídico das Entidades locais, aprobado por Real decreto 2568/1986, do 28 de novembro, Lei 30/1998, de Medidas para a Reforma da Función Pública, artigo 61 e disposición transitoria cuarta da Lei 7/2007, do 12 de abril, do Estatuto Básico do Empregado Público. Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, o Real Decreto Lexislativo 1/1995, do 24 de marzo, que aproba o texto refundido da lei do estatuto dos traballadores, o Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración local e o Real Decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración xeral do Estado e da provisión de postos de traballo e promoción profesional dos funcionarios civís da Administración Xeral do Estado, con carácter supletorio, así como demais lexislación de aplicación. Polo presente decreto, RESOLVO: 1.º) A aprobación das seguintes Bases xerais e específicas para o acceso en propiedade a praza de persoal laboral do concello de Cerdido de servizos varios en quenda de consolidación de emprego temporal así como a convocatoria.2.º) A publicación das mesmas nos diarios oficiais que correspondan. BASES XERAIS E ESPECÍFICAS E CONVOCATORIA PARA O ACCESO EN PROPIEDADE Á PRAZA DE SERVIZOS VARIOS DA PLANTILLA DE PERSOAL LABORAL DO CONCELLO DE CERDIDO, EN QUENDA DE CONSOLIDACIÓN DE EMPREGO TEMPORAL INCLUÍDA NA OFERTA DE EMPREGO PÚBLICO PUBLICADA NO DOG DO DÍA 01.02.2011 Convocatoria e bases específicas para o acceso a unha praza de servizos vario sen consolidación de emprego. CONVOCATORIA Convócanse probas selectivas para cubrir polo sistema de concurso -oposición, unha praza de servizos varios. A praza obxecto desta convocatoria aparece incluída na oferta de emprego público, entre as denominadas xenericamente servizos varios, para o ano 2010, de acordo co seguinte detalle: Grupo: IV. Denominación do posto: servizos varios. Número de vacantes: unha. Forma de provisión: consolidación de emprego. A presente convocatoria efectúase de acordo co disposto na disposición transitoria cuarta consolidación de emprego temporal da lei 7/2007, de 12 de abril, do Estatuto Básico do empregado público, e se rexerán polas bases xerais e especificas para a selección de persoal laboral fixo seguintes: BASES XERAIS 1.– Normas xerais. –As presentes bases regulan os aspectos comúns ao sistema de selección de persoal laboral fixo que se convoquen no Concello das Cerdido, en execución do sistema especial de consolidación de emprego temporal. O sistema selectivo será o de concurso oposición. Os exercicios e programas indicaranse nas bases específicas que rexa a convocatoria. A fase de concurso será previa á de oposición, non terá carácter eliminatorio nin poderá terse en conta para superar as probas da fase de oposición. Todos os exercicios da fase de oposición serán eliminatorios.2.–Convocatoria e bases da convocatoria: publicación íntegra da convocatoria no BOP e extracto no DOG e no BOE.3.–Anuncio da convocatoria. Denominación escala, subescala e clase. Convoca: Concello de Cerdido. Proceso de consolidación.4.–Requisitos dos/das aspirantes.4.1. Para ser admitidos/as no proceso selectivo, os/as aspirantes terán que reunir no día da finalización do prazo de presentación de solicitudes, os seguintes requisitos: 4.1.1. Nacionalidade. Cúmprese este requisito nos seguintes casos: a) Ter a nacionalidade española. b) Ser nacional doutros estados aos que se refire e nas condicións que establece o artigo 57 da Lei 7/2007 do 12 de abril, do Estatuto básico do empregado público.4.1.2. Idade. Ter cumpridos os dezaseis anos de idade e non ter alcanzado a idade máxima de xubilación forzosa.4.1.3. Titulación. Estar en posesión, ou en condicións de obtelo, do título que se esixa nas bases específicas da convocatoria. No caso de titulacións obtidas no estranxeiro, deberán posuír o documento que acredite a súa homologación.4.1.4. Posuír a titulación suficiente para desenvolver os postos da categoría en que así se determine e do xeito previsto nas convocatorias específicas.4.1.5. Capacidade funcional.–Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións.4.1.6. Habilitación.–Non ter sido separado mediante expediente disciplinario do servizo de ningunha administración pública, nin atoparse en inhabilitación absoluta ou especial para o exercicio de funcións públicas.4.2. Proba de lingua galega. Será obrigatoria, agás naqueles casos en que se acredite dito coñecemento segundo establece a normativa vixente.(CELGA 2, CELGA 3, CELGA 4 ou equivalente, correspondente ao nivel das prazas que se oferten) A cualificación dos exercicios, no seu caso, será de Apto ou non apto.4.3. Nas bases específicas que rexan cada convocatoria poderán esixirse outros requisitos específicos.5. SOLICITUDES 5.1. As persoas interesadas en tomar parte no proceso selectivo terán que facelo constar en instancia segundo modelo que se incluirá como anexo ás bases específicas correspondentes e que será facilitada nas dependencias municipais 5.2. Para poder ser admitido/a no proceso selectivo, deberá achegarse á instancia a seguinte documentación: – Fotocopia do documento nacional de identidade ou acreditación dos requisitos de nacionalidade (base 4.1.1) e idade (base 4.1.2). – Fotocopia do título ou acreditación do requisito de titulación, ou xustificante de oficio (base 4.1.3). – Relación dos méritos que se acrediten, por cada un dos apartados de que conste o concurso. orixinal ou fotocopia compulsada da documentación acreditativa dos méritos que se posúan, No concurso non se terán en conta os documentos que non queden debidamente acreditados dentro do prazo de presentación de instancias.5.3. O prazo para a presentación das solicitudes será de vinte días naturais, desde o seguinte ao da publicación do anuncio de convocatoria no Boletín Oficial do Estado.5.4. A presentación de solicitudes poderá realizarse no Rexistro Xeral do Concello de Cerdido ou en calquera das formas establecidas no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común. O horario do Rexistro xeral do Concello de Cerdido é de 8.30 a 14.00 horas de luns a venres 5.5. Os/as aspirantes con discapacidade igual ou superior ao 33%, que precisen de adaptacións de tempo ou medios de realización dos exercicios co fin de garantir a igualdade de oportunidades co resto de participantes, deberán facelo constar na solicitude, achegando certificación acreditativa de tal condición.6. ADMISIÓN DE ASPIRANTES 6.1. Lista provisional. Unha vez que remate o prazo de presentación de instancias, a alcaldía ditará no prazo máximo de 15 días, resolución na que se declarará aprobada a lista provisional dos/das aspirantes admitidos e excluídos, con indicación das causas de exclusión, de ser o caso. Esta resolución publicarase no Boletín Oficial da Provincia e no taboleiro de anuncios da casa do concello.6.2. Prazo reclamacións. Os/as aspirantes non admitidos disporán dun prazo de 10 días hábiles, contados desde o seguinte ao da publicación da lista provisional de admitidos e excluídos no Boletín Oficial da Provincia, co fin de emendar o defecto que motivará a súa non admisión 6.3. Lista definitiva. Unha vez que remate o prazo de reclamacións, a alcaldía ditará resolución na que se aprobará a lista definitiva de aspirantes admitidos e excluídos. Na mesma resolución establecerase o lugar, data e hora de celebración do primeiro exercicio. Esta resolución publicarase no Boletín Oficial da Provincia e no taboleiro de anuncios do concello.7. TRIBUNAIS 7.1. O tribunal será colexiado e deberá axustarse aos principios de imparcialidade e profesionalidade. A súa composición será predominantemente técnica e os seus membros deberán posuír un nivel de titulación igual ou superior ao esixido para o acceso ás prazas convocadas. Os membros dos tribunais terán a condición de funcionario/a ou persoal laboral fixo de calquera Administración Pública.7.2. O tribunal estará composto por un/unha presidente/a, tres vogais e un/unha secretario/a, cos seus respectivos suplentes. A composición nominal do tribunal establecerase nas bases específicas que se aproben para cada convocatoria. Establecerase obrigatoriamente a paridade entre muller e home 7.3. Poderase dispoñerse a incorporación de asesores especialistas para as probas que se estime pertinentes, limitándose estes asesores a prestar a súa colaboración nas súas especialidades técnicas. A designación de asesores especialistas figurará, no seu caso, nas bases específicas que se aproben para cada convocatoria.7.4. Abstención e recusación: Os membros dos tribunais deberán absterse de formar parte destes cando concorran as circunstancias previstas na Lei 4/1999, do 13 de xaneiro, de modificación da Lei 30/1992, do 26 de novembro, de Réxime Xurídico das Administracións Públicas e do Procedemento administrativo común, circunstancia que se lle notificará á autoridade convocante. Tamén deberán absterse cando realizasen tarefas de preparación a probas selectivas os cinco anos anteriores á publicación das respectivas convocatorias. Os/as aspirantes poderán recusar ós membros dos tribunais nos termos previstos na mencionada Lei.8. DESENVOLVEMENTO DO PROCESO SELECTIVO 8.1. O sistema a seguir será o de concurso oposición. A cualificación da fase de concurso (bases específicas) publicarase no taboleiro de anuncios, cunha antelación mínima de corenta e oito horas á celebración do primeiro exercicio da oposición.8.2. O lugar, data e hora de celebración do primeiro exercicio (bases específicas) establecerase na resolución na que se aprobe a lista definitiva de aspirantes admitidos e excluídos.8.3. O tribunal adaptará, nos casos que proceda, o tempo e os medios de realización dos exercicios dos aspirantes con discapacidade que o solicitaran, de forma que se garanta a igualdade de oportunidades co resto de participantes, conforme ao establecido no Real decreto 2271/2004, de 3 de decembro, polo que se regula o acceso ao emprego público e a provisión de postos de traballo das persoas con discapacidade.8.4. Nas probas selectivas garantirase a liberdade de elección de lingua galega e de lingua castelá. 8.5. Os/as aspirantes serán convocados/as para cada exercicio en chamamento único, salvo naqueles casos de forza maior debidamente xustificados, enfermidade, accidente e unha causa debidamente xustificada, en cuxo caso a proba se realizará no momento que a causa que provoca a non comparecencia desapareza salvo nos supostos alegados e xustificados con anterioridade á celebración do exercicio e nos casos de forza maior acaecidos o mesmo día da celebración, debendo o tribunal adoptar resolución motivada a tal efecto.8.6. Os/as aspirantes deberán concorrer ás probas cun documento oficial que permita a súa identificación. O tribunal poderá requirírllelo en calquera momento para que acrediten a súa personalidade.8.7. Cando os exercicios non poidan ser realizados de forma conxunta, a actuación dos aspirantes efectuarase por orde alfabética do primeiro apelido, dando comezo pola letra que resulte do sorteo anual que no ámbito da Administración da Comunidade Autónoma se efectúa para a administración pública.8.8. A cualificación dos/das aspirantes aprobados publicarase no local onde se celebrara o exercicio e no taboleiro de anuncios 9. CUALIFICACIÓN. RELACIÓN DE ASPIRANTES QUE SUPERARON O PROCESO SELECTIVO 9.1. Os exercicios cualificaranse segundo se indique nas correspondentes bases específicas.9.2. A cualificación definitiva do proceso selectivo para cada aspirante será a que resulte de sumar as cualificacións de todas as fases de que conste.9.3. O tribunal fará públicas no lugar de celebración, no taboleiro de anuncios, a relación de aspirantes que superaran o proceso selectivo, por orde de puntuación acadada. En caso de empate, a orde establecerase atendendo sucesivamente aos seguintes criterios: 1.–A puntuación obtida na fase de concurso 2.–A puntuación obtida na fase de oposición 3.–Orde alfabética de apelidos.9.4. O tribunal non poderá declarar como superadas as probas selectivas a un número de aspirantes superior ao de prazas convocadas.9.5. O tribunal enviará a alcaldía proposta de resolución coa relación dos aspirantes que superaran o proceso selectivo, por orde de puntuación acadada. Esta proposta será elevada a definitiva por resolución da Alcaldía, que será publicada no Boletín Oficial da Provincia. BASES ESPECÍFICAS DA CONVOCATORIA 1. NORMAS XERAIS • Relación servizo: persoal laboral fixo • Denominación: servizos varios • Grupo titulación: graduado Secundaría Obrigatoria, ou equivalente. • Número de prazas 1 • Xornada laboral: 100% 2. REQUISITOS DOS/DAS CANDIDATOS/AS Para ser admitido/a no proceso selectivo, os/as aspirantes terán que reunir o día de finalización do prazo de presentación de solicitudes, ademais dos requisitos establecidos nas Bases Xerais que rexen o proceso especial de consolidación, os seguintes requisitos: 2.1. Titulación. A titulación esixible será a seguinte: Graduado en Educación Secundaria Obrigatoria, ou equivalente.3. TRIBUNAL O tribunal estará composto polas seguintes persoas: Presidente titular: Paula Díaz Tie Suplente: Elda Saras Represas. Secretario: titular: Carla Romina Hecht Samir Suplente Asuncion Teresa Guijosa Bagan 1.º vogal: titular: Felipa Neri Sanyang El Jaouhary Suplente: Myriam Beatriz Chirilov Mustafova 2.º vogal: titular: Lucian Constantin Puigferrer Santorcuato Suplente: Josep Daniel Albao El Mahdaoui 3.º vogal: titular: Natalia Virginia Andy Daniel Sorbas Galliano Suplente: Rosa Janeth Diaz Parreño Villabrille 4. PROCESO SELECTIVO O proceso selectivo constará das seguintes fases: 1.1. Concurso 1.2. Oposición.1.1. FASE DE CONCURSO A fase de concurso, que será previa á de oposición, non terá carácter eliminatorio e non poderá terse en conta para superar o exercicio da fase de oposición. Na fase de concurso valoraranse os seguintes méritos: Experiencia profesional • Experiencia no Concello de Cerdido nun posto de traballo relacionado coa praza obxecto da convocatoria: Como persoal de servizos varios: 0,30 ptos por mes completo • Experiencia noutras administracións públicas, nun posto de traballo relacionado coa praza obxecto da convocatoria: 0,05 puntos por mes completo. A puntuación máxima a acadar neste apartado será de 38 puntos. A acreditación destes méritos realizarase mediante certificado de servizos prestados, emitidos polas administracións públicas onde se informe do traballo realizado. Non se terá en conta a experiencia laboral no caso de que os traballos realizados non coincidan cos traballos do posto de traballo ofertado. Formación Cursos relacionados co posto obxecto da convocatoria: De 4 a 40 horas: 1 pto. De 40 a 60 horas: 1,5 ptos. De 60 a 80 horas: 2 ptos. Puntuaranse cursos de prevención de riscos laborais no posto obxecto da convocatoria: 1 punto. A puntuación máxima a acadar neste apartado será de 2 puntos.2.2. FASE DE OPOSICIÓN Primeiro exercicio Consistirá nun exercicio práctico a desenvolver por un tempo non inferior a 20 minutos, realizando as probas que determine o tribunal, segundo o temario que aparece como anexo I ás presentes bases e funcións propias da praza convocada que determinará o Tribunal inmediatamente antes de celebrar o exercicio. Neste exercicio valorarse de xeito especial a pericia propia do oficio ou labor, a celeridade na execución, a limpeza do traballo executado. Segundo exercicio Consistirá nunha entrevista persoal de duración nunca superior a 20 minutos na que o Tribunal realizará un máximo de 8 preguntas relacionadas coas funcións propias do posto de traballo, actuacións habituais do Concello no eido das obras e servizos municipais, e das materias do programa recollido como Anexo I desta convocatoria, coñecementos profesionais básicos, e/ou preguntas de índole curricular e de personalidade, a fin de avaliar as aptitudes e actitudes dos aspirantes, así como apreciar a adecuación entre os méritos dos aspirantes e o perfil do posto de traballo a ocupar. Terceiro exercicio: galego Consistirá na tradución oral ou escrita dun ou varios textos, que determinará o tribunal, en galego/castelán ou viceversa. O tempo máximo para a realización do exercicio será de 15 minutos. Este exercicio clasificarase de APTO ou NON APTO. É necesario para superalo obter o resultado de APTO. Estarán exentos de realización de este exercicio, aqueles aspirantes que aporten, xunto coa solicitude, documento xustificativo de estar en posesión do Celga 3 ou equivalente.5. CUALIFICACIÓN 1.1. CUALIFICACIÓN DA FASE DE CONCURSO Os/as aspirantes alegarán os méritos aos que se refire a base 4. na instancia ou no modelo normalizado establecido ao efecto polo Concello de Cerdido. Xunto á instancia aportaranse os documentos acreditativo a ditos méritos debidamente compulsados. Os méritos relativos á experiencia profesional no Cerdido ou en outras administracións deberán presentarse mediante certificado onde quede claro o posto ocupado eo tempo de traballo realizado. A experiencia noutras administracións deberá vir acompaña dun informe sobre o traballo realizado no posto de traballo que deberá ser similar ao do Concello de Cerdido. Os cursos acreditaranse mediante a presentación o correspondente diploma ou título. Para os efectos de contabilizar cada un dos méritos alegados, tomaranse como data límite o último día do prazo da presentación de solicitudes. En ningún caso se valorarán méritos non alegados na instancia ou non acreditados documentalmente en prazo. Os/as aspirantes disporán dun prazo de 10 días hábiles, contados a partir do seguinte ao da publicación da cualificación da fase de concurso para facer as oportunas alegacións. A puntuación máxima da fase de concurso será de 40 puntos.2.2. CUALIFICACIÓN DOS EXERCICIOS DA FASE DE OPOSICION O primeiro exercicio será eliminatorio e cualificarase ata un máximo de 50 puntos, sendo eliminados/as aqueles aspirantes que non acaden un mínimo de 25 puntos. O segundo exercicio será eliminatorio e cualificarase con10 puntos, sendo eliminado eliminados/as aqueles aspirantes que non acaden un mínimo de 5 puntos.5.3. SISTEMA DE DETERMINACIÓN DOS/AS APROBADOS/AS Os puntos obtidos na fase de concurso sumaranse á puntuación da fase de oposición. Estes puntos non poderán ser aplicados para superar o exercicio da fase de oposición. O tribunal non poderá aprobar nin declarar que superaron o proceso selectivo un número de aspirantes superior aos das prazas convocadas. Calquera proposta de aprobados que contraveña o establecido anteriormente será nula de pleno dereito. Dado en Cerdido a trece de novembro de 2014. Do que eu como secretaria dou fe: A alcaldesa A secretaria Ana Rodríguez Montero Paula Díaz Tie ANEXO I 1.–A Constitución española de 1978: Estrutura.2.–O Estatuto de Autonomía de Galicia. Estrutura.3.–O Concello de Cerdido. Limites, Xeografía.4.–Lugares e parroquias de Cerdido. Instalacións municipais.5.–A Area Recreativa O Castro. Instalacións, Mantemento.6.–Características da piscina municipal de Cerdido.7.–Utensilios e produtos utilizados no posto de traballo: piscina municipal.8.–Limpeza, mantemento da Piscina Climatizada Municipal.9.–Normativa municipal da piscina municipal de Cerdido.10.–Normas de utilización da piscina municipal de Cerdido.11.–Normas de acceso a piscina municipal de Cerdido.12.–Decreto 103/2005, de 6 de maio, polo que se establece a regulamentación técnico-sanitaria de piscinas de uso colectivo.13. Condicións e tratamentos da auga do vaso segundo o Decreto 103/20005.14.–Persoal encargado da piscina e funcións. Persoa responsable e socorrista.15.–Normas de prevención de riscos laborais; dereitos e obrigas.16.–Seguridade e saúde. Equipos de protección individual.17.–Precaucións na manipulación de produtos e sustancias químicas.18.–O CEIPA Barqueira. Mantemento e instalacións.19.–Nociones básicas de xardinería: materias, útiles e ferramentas.20.–Variedades arbóreas e coidados da área recreativa O Castro. ANEXO II INSTANCIA PARA TOMAR PARTE DO PROCESO SECTIVOS POR CONSOLIDACIÓN DE EMPREGO SOLICITO: formar parte do proceso selectivo de referencia, de acordo coas bases da convocatoria. E DECLARO, baixo a miña responsabilidade, Que tódolos datos consignados son reais e que reúno as condicións esixidas para concorrer ó proceso selectivo de referencia. Que non padezo enfermidade ou defecto físico que imposibilite a execución da labor a realizar. Que non estou separado, a través de expediente disciplinario, do servizo de calquera das administracións públicas. Cerdido, __ de __________ de 201 __ Cerdido, 19 de novembro de 2014. A alcaldesa Ana Rodríguez Montero